Na temelju članka 30. stavka 3. Zakona o komunalnom gospodarstvu (“Narodne novine” broj 36/95, 70/97, 128/99, 57/00, 129/00, 59/01, 26/03 – pročišćeni tekst¸ 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15), članka 33. stavka 14. Zakona o održivom gospodarenju otpadom („Narodne novine“ broj 94/13) i članka 40. Statuta Grada Koprivnice (“Glasnik Grada Koprivnice” broj 4/09, 1/12, 1/13 i 3/13 – pročišćeni tekst) Gradsko vijeće Grada Koprivnice na ­­­­­­­­­­­­­­­\_\_  sjednici održanoj \_\_\_\_\_\_\_\_\_2015. godine, donijelo je

P R O G R A M

**o izmjenama Programa gradnje objekata i uređaja komunalne infrastrukture na području Grada Koprivnice za 2015. godinu**

**I.**

U Programu gradnje objekata i uređaja komunalne infrastrukture na području Grada Koprivnice za 2015. godinu („Glasnik Grada Koprivnice“ broj 7/14 i 3/15) točka III. mijenja se i sada glasi:

**„A) GRADNJA OBJEKATA I UREĐAJA KOMUNALNE INFRASTRUKTURE ZA JAVNE POVRŠINE, STAZE, NERAZVRSTANE CESTE, GROBLJA, JAVNU RASVJETU, ODVODNJU OBORINSKIH VODA**

1. CESTE, JAVNE POVRŠINE I OBORINSKA ODVODNJA

Izrada projektne dokumentacije i izgradnja nogostupa, biciklističkih staza, parkirališta, nerazvrstanih cesta i građevina oborinske odvodnje u 2015. godini:

|  |  |  |  |  |
| --- | --- | --- | --- | --- |
| Red. broj  | Naziv investicije | Opis | Provođenje investicije | Vrijednost (kuna) |
|  |
| 1. | Izgradnja mosta u naselju Reka, odvojak Kolodvorske ulice | Nastavak i dovršetak izgradnje mosta i pristupnih prometnica | GKP Komunalac d.o.o. Koprivnica | 550.000,00 |
| CILJ: povećavanje prometne sigurnosti , smanjenje troškova  održavanja, uređenje pristupaMJERLJIVOSTCILJA: prevencija i sprečavanje mogućih budućih prometnih nezgoda, rušenja starog mosta, manji troškovi održavanja  |
| 2. | Odvojak Ulice Miklinovec (od Ulice M. Šimeka do Ulice I. Sabolića) uključujući izgradnju raskrižja Ulice Miklinovec i Ulice M. Šimeka te raskrižja Ulice Miklinovec i Ulice M. Krleže  | Dovršetak izrade projektne dokumentacije | Grad Koprivnica, UO za izgradnju grada i upravljanje nekretninama | 50.000,00 |
| CILJ: povećavanje prometne sigurnosti, smanjenje troškova održavanja  MJERLJIVOSTCILJA: poboljšano funkcioniranje  raskrižja sa susjednim  ulicama, prevencija i sprečavanje  mogućih budućih prometnih  nezgoda, manji troškovi  održavanja ulice |
| 3. | Ulica Đure Estera  | Dovršetak izrade projektne dokumentacije te izvođenje radova na izgradnji prometnice, pješačkih i biciklističkih staza, parkirnih površina i kabelske kanalizacije | Grad Koprivnica, UO za izgradnju grada i upravljanje nekretninama | 2.100.000,00  |
| CILJ: povećavanje prometne sigurnosti,  smanjenje troškova održavanja,  uređenje centralnog dijela grada MJERLJIVOSTCILJA: prevencija i sprečavanje mogućih budućih prometnih nezgoda, manji troškovi održavanja |
| 4. | Spojna cesta između naselja Starigrad i naselja Reka (od mosta preko vodotoka Koprivnička rijeka u Starigradu do DC 41 u Reki ) | Izrada projektne dokumentacije | Grad Koprivnica, UO za izgradnju grada i upravljanje nekretninama | 70.000,00 |
| CILJ: bolja prometna povezanost  mjesnih odbora na području  Grada Koprivnice, postizanje  prometnog rasterećenja na  ostalim gradskim prometnicama  MJERLJIVOSTCILJA: skraćivanje putovanja -  poboljšavanje životnih uvjeta na  područjima mjesnih odbora,  iskorištavanje sredstava  europskih fondova |
| 5. | Dio Kolodvorske ulice u Koprivnici (od Ulice A. Starčevića do željezničkog kolodvora) uključujući izgradnju raskrižja Kolodvorske ulice i Ulice A. Starčevića | Dovršetak izrade projektne dokumentacije | Grad Koprivnica, UO za izgradnju grada i upravljanje nekretninama | 60.000,00 |
| CILJ: povećavanje prometne protočnosti  uz povećavanje sigurnosti,  smanjenje troškova održavanja  MJERLJIVOSTCILJA: prevencija i sprečavanje mogućih budućih prometnih nezgoda, manji troškovi održavanja, smanjenje prometnih gužvi |
| 6. | Radnička cesta u naselju Draganovec | Nastavak izrade projektne dokumentacije za izgradnju prometnice, pješačko -biciklističke staze i oborinske odvodnje | Grad Koprivnica, UO za izgradnju grada i upravljanje nekretninama | 30.000,00 |
| CILJ: povećavanje prometne sigurnosti,  smanjenje troškova održavanjaMJERLJIVOSTCILJA: izgradnja pješačko-biciklističke staze prevencija i sprečavanje  mogućih budućih prometnih  nezgoda, manji troškovi  održavanja |
| 7. | Ulica Voćarski put  | Nastavak izrade projektne dokumentacije za izgradnju prometnice | Grad Koprivnica, UO za izgradnju grada i upravljanje nekretninama | 20.000,00 |
| CILJ: povećavanje prometne sigurnosti,  smanjenje troškova održavanja,  MJERLJIVOSTCILJA: prevencija i sprečavanje mogućih  budućih prometnih nezgoda,  manji troškovi održavanja |
| 8. | Ulica Močilski odvojak I.  | Izrada projektne dokumentacije za izgradnju prometnice i oborinske odvodnje | Grad Koprivnica, UO za izgradnju grada i upravljanje nekretninama  | 20.000,00 |
| CILJ: povećavanje prometne sigurnosti,  smanjenje troškova održavanja,  MJERLJIVOSTCILJA: prevencija i sprečavanje mogućih budućih prometnih nezgoda, manji troškovi održavanja |
| 9. | Stambena zona „Podolice“  | Početak izvođenja radova I. faze komunalnog opremanja stambene zone - izgradnja prometnice, pješačko-biciklističkih staza i kabelske kanalizacije | Grad Koprivnica, UO za izgradnju grada i upravljanje nekretninama | 1.000.000,00 |
| CILJ: osiguravanje prilaza budućoj osnovnoj školi, stvaranje uvjeta  za formiranje građevinskih  parcela u stambenoj zoni  Podolice.MJERLJIVOSTCILJA: omogućavanje izgradnje škole, formiranje građevinskih parcela – stavljanje u funkciju  građevinskog zemljišta |
| 10. | Projekti optimizacije sustava odvodnje oborinskih voda pod nadležnošću Grada Koprivnice (otvoreni i zatvoreni kanali, propusti i sl.) | Izrada projektne dokumentacije i izvođenje radova | Grad Koprivnica, UO za izgradnju grada i upravljanje nekretninama | 700.000,00 |
| CILJ: kontrolirana odvodnja oborinskih voda, sprečavanje poplava  prilikom ekstremnih oborina MJERILJVOSTCILJA: smanjenje ili eliminacija šteta uzrokovanih nekontroliranim  plavljenjem |
| 11. | Ostali projekti (projekti poboljšavanja prometnog sustava povećavanjem prometne sigurnosti, provođenje projekata održive mobilnosti, završetak radova na pristupnoj prometnici mrtvačnici Herešin i slično) | Izrada projektne dokumentacije i izvođenje radova  | GKP Komunalac d.o.o, Koprivnica /Grad Koprivnica, UO za izgradnju grada i upravljanje nekretninama/ | 400.000,00 |
| CILJ: povećavanje prometne sigurnosti,  smanjenje troškova održavanja,  provođenje projekata održive  mobilnosti, osiguravanje prilaza  mrtvačniciMJERLJIVOSTCILJA: prevencija i sprečavanje mogućih budućih prometnih nezgoda, manji troškovi održavanja, organizacija prometnog sustava sa što manjom bukom i zagađenjem, poboljšanje komunalne usluge |
| Ukupno | 5.000.000,00 |

1. GROBLJA

|  |  |  |  |  |
| --- | --- | --- | --- | --- |
| Red. broj  | Naziv investicije | Opis | Provođenjeinvesticije | Vrijednost (kuna) |
| 1. | Proširenje groblja „Pri Sv. Duhu“, u Koprivnici | Izrada projektne dokumentacije | GKP Komunalac d.o.o. | 50.000,00 |
| CILJ: osiguravanje dostatnog kapaciteta  groblja za buduće potrebe ukopa  pokojnika MJERLJIVOST CILJA: zadovoljavanje potreba za ukopom |
| Ukupno | 50.000,00 |

1. JAVNA RASVJETA

|  |  |  |  |  |
| --- | --- | --- | --- | --- |
| Red. broj  | Naziv investicije | Opis | Provođenjeinvesticije | Vrijednost (kuna) |
| 1. | Ulica Đure Estera | Izrada projektne dokumentacije i izvođenje radova na izgradnji javne rasvjete | Grad Koprivnica, UO za izgradnju grada i upravljanje nekretninama | 460.000,00 |
| CILJ: postizanje veće prometne i općesigurnosti tokom noći i u uvjetima smanjene vidljivosti uz uštedu el. energije i smanjenje svjetlosnogzagađenja.MJERLJIVOST CILJA: smanjenje broja prometnih nezgoda,  ušteda el. energije, smanjenje troškova održavanja javne rasvjete |
| 2. | Dio Kolodvorske ulice u Koprivnici (od Ulice A. Starčevića do željezničkog kolodvora) uključujući raskrižje Kolodvorske ulice i Ulice A. Starčevića | Izrada projektne dokumentacije i nabava svjetiljki | Grad Koprivnica, UO za izgradnju grada i upravljanje nekretninama | 50.000,00 |
| CILJ: postizanje veće prometne i općesigurnosti tokom noći i u uvjetima smanjene vidljivosti, uz uštedu el. energije i smanjenje svjetlosnog zagađenja.MJERLJIVOST CILJA: smanjenje broja prometnih nezgoda, ušteda el. energije, smanjenje troškova održavanja javne rasvjete |
| 3. |  Ulica Prvomajska u naselju Starigrad  | Izrada projektne dokumentacije  | Grad Koprivnica, UO za izgradnju grada i upravljanje nekretninama |  20.000,00 |
| CILJ: osiguravanje optimalne osvijetljenosti postavljanjem energetski učinkovite javne rasvjeteMJERILJVOSTCILJA: osiguravanje prometne i općesigurnosti |
| 4. | Stambena zona Podolice  | Izvođenje radova I. faze komunalnog opremanja stambene zone - izgradnja javne rasvjete | Grad Koprivnica, UO za izgradnju grada i upravljanje nekretninama | 150.000,00 |
| CILJ: osiguravanje optimalne osvijetljenosti novoizgrađenih uličnih koridora postavljanjem energetski učinkovite javne rasvjeteMJERILJVOSTCILJA:osiguravanje prometne i opće sigurnosti |
| 5. | Dionica između naselja Starigrad i naselja Jagnjedovec | Izrada projektne dokumentacije i izvođenje radova na izgradnji javne rasvjete | Grad Koprivnica, UO za izgradnju grada i upravljanje nekretninama | 100.000,00 |
| CILJ: osiguravanje optimalne osvijetljenosti postavljanjemenergetski učinkovite javne rasvjeteMJERILJVOSTCILJA: osiguravanje prometne i opće sigurnosti |
| 6. |  Ulica Širovice  u naselju Starigrad  | Izrada projektne dokumentacije i izvođenje radova na izgradnji javne rasvjete | Grad Koprivnica, UO za izgradnju grada i upravljanje nekretninama | 20.000,00 |
| CILJ: osiguravanje optimalne osvijetljenosti postavljanjem energetski učinkovite javne rasvjeteMJERILJVOSTCILJA: osiguravanje prometne i općesigurnosti |
| 7. | Ostali projekti | Izrada projektne dokumentacije i izvođenje radova na izgradnji javne rasvjete  | Grad Koprivnica, UO za izgradnju grada i upravljanje nekretninama | 70.000,00 |
| CILJ: osiguravanje optimalne  osvijetljenosti postavljanjem  energetski učinkovite javne rasvjeteMJERILJVOSTCILJA: osiguravanje prometne i opće  sigurnosti |
| Ukupno | 870.000,00 |

**REKAPITULACIJA A):**

|  |  |  |
| --- | --- | --- |
| **Redni broj**  | **Vrsta komunalne infrastrukture:** | **Vrijednost****(kuna)** |
| I. | CESTE, JAVNE POVRŠINE I OBORINSKA ODVODNJA | 5.000.000,00 |
| II. | GROBLJA | 50.000,00 |
| III.  | JAVNA RASVJETA | 870.000,00 |
|  | **SVEUKUPNO A):** | **5.920.000,00** |

**II.**

Točka IV. mijenja se i glasi:

„Financiranje građenja objekata i uređaja te nabava opreme iz točke III. ovog Programa osigurati će se iz sredstava:

|  |  |  |
| --- | --- | --- |
| **Redni broj**  | **Vrsta prihoda** | **Vrijednost****(kuna)** |
| 1. | Komunalnog doprinosa | 1.989.500,00 |
| 2. | Dijela sredstava naknade za zadržavanje nezakonito izgrađenih zgrada u prostoru | 730.000,00 |
| 3. | Prihoda od naknade za uporabu cesta | 1.522.000,00 |
| 4. | Sredstava koncesijskih naknada | 1.118.000,00 |
| 5. | Šumskog doprinosa | 50.500,00 |
| 6. | Vodnog doprinosa | 170.000,00 |
| 7. | Fonda za zaštitu okoliša i energetsku učinkovitost | 70.000,00 |
| 8. | Ostalih sredstava Proračuna Grada Koprivnice za 2015. godinu | 270.000,00 |
| **SVEUKUPNO A):** | **5.920.000,00** |

**III.**

Točka V. mijenja se i glasi:

**„B) NABAVA OPREME ZA ODLAGANJE KOMUNALNOG OTPADA**

|  |  |  |  |  |
| --- | --- | --- | --- | --- |
| Red. broj  | Naziv investicije | Opis | Provođenjeinvesticije | Vrijednost (kuna) |
| 1. | Zaštita okoliša – komunalna oprema za zbrinjavanje otpada | Nabava kanti, vozila i radnog stroja | Grad Koprivnica UO za komunalno gospodarstvo, prostorno uređenje i zaštitu okoliša/GKP Komunalac d.o.o. | 4.210.000,00 |
| CILJ: unapređenje u području gospodarenja  otpadom MJERLJIVOSTCILJA: smanjivanje negativnog utjecaja  odloženog otpada na okoliš, klimu i  ljudsko zdravlje |
| 2. | Reciklažno dvorište | Nabava mobilnog reciklažnog dvorišta  | Grad Koprivnica UO za komunalno gospodarstvo, prostorno uređenje i zaštitu okoliša/GKP Komunalac d.o.o. | 285.000,00 |
| CILJ: Unapređenje i razvoj u području  gospodarenja otpadom MJERLJIVOST CILJA: zbrinjavanje otpada na propisan način |
| 3. | Projekt gospodarenja otpadom | Nabava opreme(kontejneri, komposteri i koševi) | Grad Koprivnica UO za komunalno gospodarstvo, prostorno uređenje i zaštitu okoliša/GKP Komunalac d.o.o. | 300.000,00 |
| CILJ: Unapređenje u području gospodarenja otpadom MJERLJIVOST CILJA: zbrinjavanje otpada na propisan način |
| **SVEUKUPNO B):** |  | **4.795.000,00** |

**IV.**

Točka VI. mijenja se i glasi:

„Financiranje nabave opreme iz točke V. ovog Programa osigurati će se iz sredstava:

|  |  |  |
| --- | --- | --- |
| **Red. broj** | **Vrsta prihoda** | **Vrijednost****(kuna)** |
| 1. | Proračuna Grada Koprivnice za 2015. godinu iz dijela cijene komunalne usluge zbrinjavanja smeća  | 2.250.000,00 |
| 2. | Fond za zaštitu okoliša i energetsku učinkovitost | 2.545.000,00 |
| **UKUPNO B):** | **4.795.000,00** |

**REKAPITULACIJA GRAĐENJA 2015. GODINE:**

|  |  |
| --- | --- |
| **Vrsta komunalne infrastrukture:** | **Vrijednost****(kuna)** |
| **GRUPA A)** | **5.920.000,00** |
| **GRUPA B)** | **4.795.000,00** |
| **SVEUKUPNO:** | **10.715.000,00** |

**V.**

Ovaj Program o izmjenama Programa gradnje objekata i uređaja komunalne infrastrukture na području Grada Koprivnice za 2015. godinu stupa na snagu prvi dan od dana njegove objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 363-01/14-01/0034

URBROJ:

Koprivnica, 6. studenog 2015.

PREDSJEDNIK:

Zoran Gošek, dipl. ing.

**OBRAZLOŽENJE**

**Programa o izmjenama Programa gradnje objekata i uređaja komunalne infrastrukture na području Grada Koprivnice za 2015. godinu.**

**A) GRADNJA OBJEKATA I UREĐAJA KOMUNALNE INFRASTRUKTURE ZA JAVNE POVRŠINE, STAZE, NERAZVRSTANE CESTE, GROBLJA, JAVNU RASVJETU, ODVODNJU OBORINSKIH VODA**

Vrijednost sredstava za gradnju objekata i uređaja komunalne infrastrukture za javne površine, nerazvrstane ceste, oborinsku odvodnju i javnu rasvjetu planiranih unutar ovog Programa o izmjenama Programa gradnje objekata i uređaja komunalne infrastrukture na području Grada Koprivnice za 2015. godinu (u daljnjem tekstu Program o izmjenama Programa) obuhvaća troškove izrade projektne dokumentacije i troškove izgradnje/rekonstrukcije za planirane investicijske projekte. Planirani troškovi osim samih troškova izrade projektne dokumentacije, izvođenja radova i nabavke opreme, sadrže i sve prateće troškove – troškove ishođenja dozvola za građenje, stručnog nadzora i ostale troškove za poslove propisane regulativom vezanom uz gradnju.

Troškovi su planirani ovisno o obimu zahvata i dinamici odnosno planiranoj fazi provođenja pojedinog investicijskog projekta. Dio planiranih troškova tako se odnosi na nastavak provedbe već započetih investicijskih projekata, a dio na pripremu i provedbu investicijskih projekata čija realizacija je planirana u narednom razdoblju.

Ovim Programom o izmjenama Programa izvršena su usklađivanja obima planiranih zahvata temeljem provedbe samih projekata u dosadašnjem dijelu godine sa naknadno utvrđenim elementima i saznanjima vezanim uz planirane projekte.

**I. CESTE, JAVNE POVRŠINE I ODVODNJA OBORINSKIH VODA**

Promjene koje su predmet ovih Izmjena Programa gradnje odnose se na promjene za navedene investicije kako slijedi:

1. Izgradnja mosta u naselju Reka, u odvojku Kolodvorske ulice

Predmetna je gradnja je završena, vrše se završne radnje i očekuje skori tehnički pregled. U toj situaciji pobliže je moguće procijeniti ukupan trošak provedenih radova, kao i iznos sufinanciranja radova od strane Hrvatskih voda. U skladu s procjenom provedenom nakon izgradnje, a prije okončanog obračuna, umanjena su ranije planirana sredstva.

1. Odvojak Ulice Miklinovec (od Ulice M. Šimeka do Ulice I. Sabolića) uključujući izgradnju raskrižja Ulice Miklinovec i Ulice M. Šimeka te raskrižja Ulice Miklinovec i Ulice M. Krleže

Programom gradnje objekata i uređaja komunalne infrastrukture na području Grada Koprivnice za 2015. godinu planirana je izrada projektne dokumentacije te provođenje radova na predmetnoj rekonstrukciji. Unutar projekta bilo je planirano rekonstruirati prometnicu i izgraditi pješačku stazu. Međutim, razradom Idejnog projekta rekonstrukcije prometnice i izgradnje pješačke staze u odvojku Ulice Miklinovec utvrđena je problematika koja je znatno utjecala na konačno rješenje ove prometnice. Jedan od osnovnih problema bila je nedostatna širina postojećeg javno prometnog koridora za sve prvotno planirane prometne površine, što je zahtijevalo znatno ulaženje prvotno planiranog zahvata (s stazom) u površine koje su u privatnom vlasništvu, za što je na nekim lokacijama zbog već izgrađenih ograda, bila vrlo upitna provedivost rješavanja imovinsko pravnih odnosa, kao i ekonomska isplativost, a time i mogućnost provedbe tako koncipiranog projekta. Stoga se razmatralo iznalaženje prilagođenog projektnog i prometnog rješenja koje će biti provedivo odnosno optimalno prilagođeno potrebnom rješavanju imovinsko pravnih odnosa, a ujedno prilagođeno intenzitetu prometa u ovoj ulici i regulativi. Rješenje koje je utvrđeno unutar Radne skupine za promet, formirane unutar Vijeća za prevenciju Grada Koprivnice (u Radnoj skupini imenovani su predstavnici Policijske uprave Koprivničko-križevačke, GKP „Komunalac“ d.o.o i Grada Koprivnice) obuhvaćalo je rekonstrukciju predmetne prometnice bez pješačke staze te rekonstrukciju raskrižja sa Ulicom Miklinovec i Ulicom Mije Šimeka, ali sa proširenjem zahvata i na rekonstrukciju raskrižja sa Ulicom M. Krleže i Ulicom I. Sabolića.

U skladu sa problematikom i novim rješenjima pokrenuta je izrada novog idejnog projekta te je izvršeno ishođenje novih posebnih uvjeta pomoću kojih je ishođena lokacijska dozvola, a temeljem koje je pokrenuta izrada glavnog projekta.

Glavni projekt je izrađen i pokrenuto je rješavanje imovinsko-pravnih odnosa. Potrebe za rješavanjem imovinsko pravnih odnosa, iako uvelike smanjene usvajanjem novog rješenja definiranog na Radnoj skupini za promet, ipak postoje, a njihov trenutni obim omogućuje provedbu cijelog projekta u 2015. godini.

Trajanje kompletnog postupka usklađivanja, izmjena i dopuna projektnog rješenja te potreba rješavanja imovinsko pravnih odnosa onemogućilo je izvođenje radova u 2015. godini. Stoga su ovim Programom o izmjenama Programa planirana sredstva za izradu projektne dokumentacije, a sredstva za izvođenje radova planirana su Programom gradnje objekata i uređaja komunalne infrastrukture na području Grada Koprivnice za 2016. godinu.

1. Ulica Đ. Estera

Ulica Đ. Estera se nalazi u zoni zaštićene povijesne jezgre, razradom projektne dokumentacije i potrebe zadovoljenja cijelog niza uvjeta (zahtjevi građana, nadležnog konzervatorskog odjela, prometnih uvjeta …) te odabira konačnog materijala koji će se koristi prilikom rekonstrukcije ulice, za uspješno provođenje cjelokupne investicije ranije je planiran viši iznos sredstava u odnosu na troškove rekonstrukciju neke druge ulice približno jednake dužine, a koja se ne nalazi u takvoj zoni.

U međuvremenu je završen postupak javne nabave, ugovoreni su izvođači radova na predmetnoj rekonstrukciji, pokrenuti su radovi koji se trenutno nalaze u visokom stupnju gotovosti.

 Unatoč nizu nepredviđenih radova (arheološki nalazi unutar same prometnice koji su zahtijevali sanaciju u cilju osiguranja stabilnosti – podzemni tunel i sl.) završetak radova planira se do kraja 2015. godine. Obzirom da u tom slučaju nije za očekivati da će do kraja 2015. godine biti moguće provesti i tehnički pregled i okončani obračun, a ujedno postoji i mogućnost da u slučaju pogoršanja vremenskih uvjeta dio radova ipak neće biti moguće završiti do kraja 2015. godine, planirana sredstva usklađena su s procjenom mogućih situacija utroška sredstava do kraja 2015. godine.

1. Spojna cesta između naselja Starigrad i naselja Reka (od mosta preko vodotoka Koprivnička rijeka u Strigradu do DC 41 u Reki)

Provedba ove investicije, koja obuhvaća izradu projektne dokumentacije i izvođenje radova

za izgradnju predmetne spojne ceste, planirana je za prijavu na natječaj iz mjere Programa ruralnog razvoja 2014-2020, koji je još uvijek u pripremi, a trebao bi biti raspisan od strane Ministarstva poljoprivrede. Daljnja provedba, odnosno izvođenje radova direktno je uvjetovano uvjetima natječaja i mogućnostima prijave na isti te naravno rezultatima natječaja, odnosno mogućnostima osiguranja financijskih sredstava za izgradnju iz Programa ruralnog razvoja.

 Grad Koprivnica izrađuje projektnu dokumentaciju za provedbu predmetne izgradnje koja će omogućiti prijavu na natječaj po njegovom raspisivanju.

 S obzirom da natječaj Ministarstva poljoprivrede još uvijek nije raspisan, ovim Programom o izmjenama Programa planirana su financijska sredstva neophodna samo za provođenje ishođenja dijela projektne dokumentacije dok su financijska sredstva za dovršetak izrade projektne dokumentacije kao i sredstva za provođenje radova planirana u narednom obračunskom razdoblju, kada se i očekuje objava i raspisivanje natječaja.

1. Dio Kolodvorske ulice u Koprivnici (od Ulice A. Starčevića do željezničkog kolodvora ) uključujući izgradnju raskrižja Kolodvorske ulice i Ulice A. Starčevića

Za predmetnu rekonstrukciju izrađena je projektna dokumentacija i ishođena građevinska dozvola, provedena javna nabava i zaključen ugovor s izvođačem radova.

Zahvat obuhvaća dionicu Kolodvorske ulice od željezničkog kolodvora do Starčevićeve ulice uključujući raskrižje s Starčevićevom ulicom i prilazom podvožnjaku ispod željezničke pruge i predviđa rekonstrukciju kolnika te rekonstrukciju kompletnog raskrižja Kolodvorske i Starčevićeve ulice, izgradnju pješačko biciklističke staze u Kolodvorskoj ulici s istočne strane uz postojeće ograde, a u Starčevićevoj ulici s južne strane do kraja zahvata, uređenje zelenih površina i kolnih ulaza, sanaciju postojećih potpornih zidova i ograda uz pješačku stazu s istočne strane Kolodvorske ulice.

Trajanje postupaka utvrđivanja konačnog idejnog koncepta, izrade nekoliko varijantnih rješenja, provođenja analiza unutar Radne grupe za promet, niza prilagođavanja idejnih rješenja svim postojećim limitirajućim faktorima u zoni zahvata, utjecalo je na pomak dinamike daljnje provedbe projekta čiji početak je bio planiran u 2015. godini. Unatoč tome što je bila izvjesna mogućnost da zbog svih provođenih postupaka usklađivanja dođe do pomaka u planiranoj dinamici provedbe radova, zbog iznimne zahtjevnosti i važnosti raskrižja koje se nalazi unutar zahvata rekonstrukcije, ocijenjeno je dugoročno opravdanim u najvećoj mogućoj mjeri pokušati uskladiti i utvrditi optimalno odnosno najkvalitetnije prometno rješenje u danim uvjetima, odgovarajuće razine prometne sigurnosti.

Rekonstrukcija ulice obuhvaća i rekonstrukciju raskrižja Kolodvorske i Starčevićeve ulice, na prometno najfrekventnijem ulazu u uže područje grada, te uz to direktno vezanom na raskrižje Varaždinske i Zagrebačke ulice u neposrednoj blizini, a koje je točka najvećeg zagušenja prometa u vršnim satima na području cijelog grada. Uz to, na navedenom raskrižju, kao i na cijeloj dionici Kolodvorske prije izvođenja radova na rekonstrukciji ulice izvoditi će se radovi na rekonstrukciji podzemne infrastrukture. Najveći zahvat u tom smislu u ovom projektu je rekonstrukcija vodovodne i kanalizacijske mreže.

Stoga radove u tom raskrižju, kao i u samoj ulici nije moguće izvoditi bez zatvaranja prometa. Zatvaranje prometa na ovom području u vrijeme izvođenja radova je neminovno, ali će sigurno dovesti i do znatnog poremećaja u prometnim tokovima na ovom ionako prometno opterećenom području.

Početak radova u jesenskom periodu kada je za očekivati značajne oborine, u raskrižju koje se nalazi u samoj zoni cestovnog podvožnjaka dodatno bi donosilo velike rizike vezane uz funkcioniranje odvodnje podvožnjaka u vrijeme izvođenja radova i mogućnosti produženja roka izvođenja radova u tim uvjetima, što bi dakako produžilo i trajanje poremećaja u prometnim tokovima.

Zbog svega navedenog ocijenjeno je prerizičnim započeti radove u jesenskom periodu 2015. godine.

Sukladno navedenim razlozima početak radova planira se početkom građevinske sezone i odgovarajućih vremenskih prilika u 2016. godini.

Ovim Programom o izmjenama Programa stoga su umanjena ranije planirana sredstva te obuhvaćaju samo sredstva za izradu projektne dokumentacije, a sredstva za izgradnju planirana su Programom gradnje objekata i uređaja komunalne infrastrukture na području Grada Koprivnice za 2016. godinu.

1. Izrada projektne dokumentacije za rekonstrukciju Radničke ceste u naselju Draganovec

Izrada projektne dokumentacije se za rekonstrukciju Radničke ceste u naselju Draganovec,

koja obuhvaća izradu projektne dokumentacije za rekonstrukciju prometnih površina te oborinske odvodnje provođena je u 2015. godini. Tokom izrade projektne dokumentacije uočena je potreba za rješavanjem imovinsko pravnih odnosa na značajnom dijelu trase. Kako je sukladno odredbama Zakona o cestama, u određenim situacijama imovinsko-pravnu situaciju moguće riješiti putem postupka evidentiranja nerazvrstanih cesta, pokrenut je postupak evidentiranja u predmetnoj ulici. Kako je postupak evidentiranja u tijeku, izrada projektne dokumentacije nije dovršena te je njezin završetak planiran sredstvima Programa gradnje objekata i uređaja komunalne infrastrukture na području Grada Koprivnice za 2016. godinu. U skladu s navedenim usklađen je i utrošak sredstava u 2015. godini.

1. Izrada Projektne dokumentacije za rekonstrukciju Ulice Voćarski put

Za potrebe izrade projektne dokumentacije za izgradnju prometnice u Ulici Voćarski put smanjena su planirana sredstva obzirom da se ne predviđa do kraja 2015. godine izraditi planirani Glavni projekt za predmetnu izgradnju. U tijeku je ishođenje lokacijske dozvole za predmetnu izgradnju, nakon čega je nužno riješiti imovinsko pravne odnose u sladu sa izdanom lokacijskom dozvolom te je nužno izraditi Glavni projekt za predmetnu izgradnju. Navedene radnje potrebne su za ishođenje građevinske dozvole za početak izgradnje. Do kraja 2015. godine planira se ishođenje lokacijske dozvole te početak rješavanja imovinsko pravnih odnosa u koridoru planirane prometnice. Konačno rješavanje imovinsko pravnih odnosa u koridoru projektirane prometnice, izrada Glavnog projekta i izvođenje radova planirano je u Programu gradnje objekata i uređaja komunalne infrastrukture na području Grada Koprivnice za 2016. godinu. U skladu s navedenim usklađen je i utrošak sredstava u 2015. godini.

1. Izrada Projektne dokumentacije za rekonstrukciju prometnice i oborinske odvodnje u Ulici Močilski odvojak I

Predviđena sredstva za izradu projektne dokumentacije za izgradnju prometnice i oborinske

 odvodnje u Ulici Močilski odvojak I smanjena su u skladu sa predviđenim iznosom koji će u 2015. godini biti utrošen za izradu predmetne projektne dokumentacije. Tokom 2015. godine za predmetnu investiciju izrađen je Idejni projekt izgradnje prometnice i oborinske odvodnje te su ishođeni posebni uvjeti javnopravnih tijela za izradu glavnog projekta za izgradnju. Do kraja 2015. godine predviđa se ishođenje lokacijske dozvole za predmetni zahvat. Nakon ishođenja lokacijske dozvole planira se u 2016. godini rješavanje imovinsko pravnih odnosa u predviđenom koridoru izgradnje, izrada glavnih projekata, zasebno za izgradnju prometnice i izgradnju oborinske odvodnje, ishođenje potvrda o usklađenosti glavnog projekta sa ishođenim posebnim uvjetima javnopravnih tijela, ishođenje građevinskih dozvola te početak izgradnje predmetnih investicija.

1. Izvođenje radova na početnoj fazi komunalnog opremanja stambene zone Podolice

Sredstva koje se predviđaju u 2015. godini utrošiti za izvođenje radova izgradnje prometnice,

pješačko biciklističke staze i kabelske kanalizacije u stambenoj zoni Podolice smanjena su u odnosu na ranije planirana. Smanjenje predviđenih sredstava uzrokovano je manjom cijenom izgradnje koja je utvrđena nakon provedenog postupka javne nabave za izvođenje radova izgradnje predmetne investicije u odnosu na planirana sredstva prije nabave, te u skladu sa procjenom troškova izgradnje do kraja 2015. godine.

Završetak radova planira se do kraja 2015. godine. Obzirom da u tom slučaju nije za očekivati da će do kraja 2015. godine biti moguće provesti i tehnički pregled i okončani obračun, a ujedno postoji i mogućnost da u slučaju pogoršanja vremenskih uvjeta dio radova neće biti moguće završiti do kraja 2015. godine, planirana sredstva usklađena su s procjenom mogućih situacija utroška sredstava do kraja 2015. godine.

1. Izrada projektne dokumentacije i izvođenje radova na optimizaciji sustava odvodnje oborinskih voda pod nadležnosti Grada Koprivnice

Sredstva za predmetnu stavku usklađena su sa predviđenim troškovima koji će biti realizirani do kraja 2015. godine.

Unutar predmetne stavke obuhvaćena je izrada projektne dokumentacije za izgradnju sustava oborinske odvodnje za područje Rečko polje, područje uz Radničku cestu i državnu cestu D2 i D41, područje uz Ulicu Čarda te sredstva za izgradnju sustava oborinske odvodnje u koridoru prometnice u kompleksu Kampus.

Za oborinsku odvodnju područja Rečko polje ugovorena je izrada projektne dokumentacije i u tijeku je izrada idejnog projekta za predmetnu izgradnju.

U tijeku je postupak ishođenja lokacijske dozvole za sustav oborinske odvodnje u dijelu Radničke ceste i uz državne ceste D2 i D41, a za isti je izrađen idejni projekt i ishođeni su uvjeti javnopravnih tijela.

Za sustav odvodnje oborinskih voda područja uz Ulicu Čarda u tijeku je izrada dopune idejnog projekta u skladu sa ishođenim uvjetima javnopravnih tijela.

Ovom stavkom obuhvaćeni je planirani trošak do kraja 2015. godine za izradu projektne dokumentacije za sve tri navedene investicije izgradnje sustava oborinske odvodnje.

Unutar ove stavke predviđena su i sredstva za izgradnju sustava oborinske odvodnje u koridoru prometnice u kompleksu Kampus na temelju stvarnih troškova izgradnje ove investicije. Do kraja 2015. godine predviđa se završetak predmetne izgradnje.

1. Ostali projekti

Stavkom ostali projekti planirana su sredstva za dovršetak radova na izgradnji pristupne prometnice mrtvačnici u Herešinu te ostale projekte, unutar koje je među ostalim predviđeno i financiranje provođenja projekata održive mobilnosti i povećanja prometne sigurnosti mogućnosti prijave sufinanciranja takvih projekata putem Nacionalnog programa sigurnosti cestovnog prometa RH, kojeg provodi Ministarstvo unutarnjih poslova. Kako je za valjanu prijavu projekata na navedeni Nacionalni program bilo potrebno izraditi idejnu projektnu dokumentaciju za planirane zahvate i riješiti imovinsko pravne donose, naknadnim je uvidom utvrđeno da zbog velikog obima i zahtjevnosti rješavanja imovinsko pravnih odnosa na ranije planiranim zahvatima neće biti moguće pravovremeno dobiti zadovoljavajuće izrađenu projektnu dokumentaciju i ishođene dozvole te je stoga prijava na ovaj program u 2015. godini izrađena za projekt za koji je već izrađena projektna dokumentacija, a izrada projektne dokumentacije za prvotno planirane projekte planirana je u Programu gradnje objekata i uređaja komunalne infrastrukture na području Grada Koprivnice za 2016. godinu kako bi se mogla koristiti za prijavu na predmetni Nacionalni program 2016. godine.

Dio ranije planiranih investicija nije obuhvaćen ovim Programom o izmjenama programa i to:

1. Rekonstrukcija dijela Peteranske ceste (od Ulice M. P. Miškine do drugog ulaza u kompleks Kampusa) sa rekonstrukcijom pješačko biciklističkih staza i izgradnjom oborinske odvodnje

Izvođenje radova planirano je u suradnji i uz sufinanciranje Hrvatskih cesta. Zahvat obuhvaća i izgradnju raskrižja s kružnim tokom prometa na lokaciji drugog ulaza u kompleks Kampus.

Sukladno sklopljenom sporazumu Grada Koprivnice i Hrvatskih cesta, nositelj investicije su Hrvatske ceste dok Grad Koprivnica sufinancira izvođenje radova prema nadležnostima. To podrazumijeva pokretanje postupka javne nabave i odabir izvođača radova te provođenje radova na rekonstrukciji predmetnog dijela ulice od strane Hrvatskih cesta (u smislu investitora). S obzirom da su Hrvatske ceste natječaj za predmetnu izgradnju pokrenule krajem 2015. godine, izvođenje radova na izgradnji očekuje se u 2016. godini te sredstva Grada Koprivnice namijenjena sufinanciranju predmetne izgradnje nisu obuhvaćena ovim Programom o izmjenama Programa, već su planirana Programom gradnje objekata i uređaja komunalne infrastrukture na području Grada Koprivnice za 2016. godinu.

1. Izrada projektne dokumentacije za rekonstrukciju Ulice hrvatske državnosti

Programom gradnje objekata i uređaja komunalne infrastrukture za 2015. godinu, planirano je

izraditi projektnu dokumentaciju za rekonstrukciju Ulice hrvatske državnosti, u Koprivnici. U isto je vrijeme Grad Koprivnica, u sklopu europskog projekta Civitas Dyn@mo provodio i izradio Plan održive urbane mobilnosti, koji je sredinom 2015. godine prihvaćen od strane Gradskog vijeća. Planom održive urbane mobilnosti predviđeno je u prometni sustav Grada Koprivnice implementirati mjere koje će pridonijeti upotrebi održivih oblika urbane mobilnosti. Jedna od mjera definiranih Planom održive urbane mobilnosti odnosi se upravo na Ulicu hrvatske državnosti. Nakon prihvaćanja Plana održive urbane mobilnosti pokrenute su i vršile su se konzultacije sa svim relevantnim dionicima prometnog sustava Grada Koprivnice o mogućnosti implementacije takve mjere u prometni sustav Grada Koprivnice. Tako je, nakon upoznavanja sa preporukama Plana održive urbane mobilnosti i izvršenim konzultacijama vezanim za Ulicu hrvatske državnosti, ova tema bila obrađivana na Radnoj skupini za promet. Na temelju zaključaka Radne skupine za promet izrađen je projektni zadatak temeljem kojeg će u 2015. godini biti pokrenuta izrada projektne dokumentacije za rekonstrukciju Ulice hrvatske državnosti, no kako se ne očekuje da projekt bude u 2015. izveden u toj fazi koja bi zahtijevala i planiranje troškova u ovoj godini, oni su planirani Programom gradnje objekata i uređaja za 2016. godinu.

1. Izrada projektne dokumentacije za izgradnju spojne ceste između Ulice Čarda i Peteranske ceste

U prijašnjim je razdobljima, radi potrebe rješavanja imovinsko pravnih odnosa već izrađivana

projektna dokumentacija za predmetnu izgradnju.

 Kako je u međuvremenu došlo do izmjena zakonske regulative vezane uz gradnju, izrađenu projektnu dokumentaciju je potrebno uskladiti i završiti u skladu sa odredbama važećih Zakona o prostornom uređenju i Zakona o gradnji.

 Projekt spojne ceste između Ulice Čarda i Peteranske ceste nastavlja se na projekt rekonstrukcije dijela Peteranske ceste, odnosno na dio projekta koji obuhvaća formiranje i izgradnju novog raskrižja sa kružnim tokom prometa kod drugog ulaza u kompleks Kampusa.

Kako su Hrvatske ceste kao provoditelj i investitor projekta rekonstrukcije dijela Peteranske ceste, proces javne nabave za isti pokrenule krajem 2015. godine, a izvođenje radova očekuje se u narednoj godini, Grad Koprivnica je sredstva namijenjena reviziji postojeće i nastavku izrade projektne dokumentacije za izgradnju spojene ceste između Ulice Čarda i Peteranske planirao Programom gradnje objekata i uređaja komunalne infrastrukture na području Grada Koprivnice za 2016. godinu.

1. Izrada projektne dokumentacije za rekonstrukciju Kolodvorske ulice u naselju Reka

Izrada projektne dokumentacije rekonstrukcije Kolodvorske ulice u naselju Reka projektno je vezana je uz projektno rješenje spojne ceste između naselja Starigrad i Reka. Obzirom da projektna dokumentacija predmetne spojne ceste nije dovršena, izrada projektne dokumentacije za rekonstrukciju Kolodvorske ulice u naselju Reka nije pokretana u 2015. godini, već je planirana Programom gradnje objekata i uređaja komunalne infrastrukture na području Grada Koprivnice za 2016. godinu.

II. GROBLJA

1. Proširenje groblja Sv. Duh u Koprivnici

Ulaganje u proširenje groblja te obnovu i sanaciju objekata koji su sastavni dio Gradskog groblja Pri Sv. Duhu u Koprivnici provodi se kontinuirano kroz godine. Na temelju potreba za proširenjem groblja, utvrđenih od strane GKP Komunalac, planira se proširenje polja za ukop. Sukladno tome ovim Programom o izmjenama Programa planirana su sredstva za tu namjenu. Sredstva su umanjena u odnosu na ranije planirana, jer se u 2015. godini planira samo izrada projektne dokumentacije za proširenje groblja, a izvođenje radova na I. fazi proširenja - istok planira se Programom gradnje objekata i uređaja komunalne infrastrukture na području Grada Koprivnice za 2016. godinu.

1. JAVNA RASVJETA
	* + 1. Ulica Đure Estera

 Projektna dokumentacija je dovršena tek nakon donošenja (prvih) izmjena Programa gradnje, a unutar koje je bilo potrebno zadovoljiti neke dodatne uvjete u odnosu na prvotno planirani zahvat. Slijedom toga i stvarnih podataka o vrijednosti radova utvrđenih u naknadnom postupku javne nabave bilo je potrebno povećati ranije planirane troškove.

* + - 1. Dio Kolodvorske ulice u Koprivnici (od Ulice A. Starčevića do željezničkog kolodora) uključujući raskrižje Kolodvorske ulice i Ulice A. Starčevića

U predmetnom je dijelu ulice planirano vršiti ukupnu rekonstrukciju što podrazumijeva

rekonstrukciju podzemnih instalacija, prometnih površina i javne rasvjete. Ranije su u ovom dokumentu navedeni razlozi koji su utjecali na odgodu početka radova na cjelokupnoj rekonstrukciji do povoljnih vremenskih prilika i početka građevinske sezone u 2016. godini.

 Kako za slučaj ukupne rekonstrukcije kakva je predviđena u predmetnom dijelu ulice rekonstrukciju javne rasvjete nije preporučljivo, a u krajnjem slučaju ni moguće izvršiti prije provedene rekonstrukcije podzemnih instalacija i prometnih površina, a što je planirano u 2016. godini, planirana sredstva u 2015. godini su stoga smanjena i obuhvaćaju troškove izrade projektne dokumentacije te nabavku svjetiljki za rekonstrukciju javne rasvjete, a preostala potrebna sredstva za izvođenje radova planirana su Programom gradnje objekata i uređaja komunalne infrastrukture na području Grada Koprivnice za 2016. godinu.

* + - 1. Ulica Prvomajska u naselju Starigrad

Ranije planirana sredstva, koja su bila namijenjena izradi projektne dokumentacije, nabavi

materijala i provođenju radova na izgradnji predmetne javne rasvjete umanjena su s obzirom na stvarne troškove koji se planiraju ostvariti do kraja 2015. godine.

 Naime, prilikom izrade projektne dokumentacije potrebno je bilo riješiti imovinsko pravne odnose što je produžilo vrijeme izrade projektne dokumentacije i ishođenja potrebnih dozvola tako da se izvođenje radova planira u 2016. godini. U skladu s time sredstva planirana ovim Programom o izmjenama programa obuhvaćaju samo troškove izrade projektne dokumentacije izvršene u 2015. godini, a izvođenje radova planira se u 2016. godini.

* + - 1. Stambena zona Podolice

Izgradnja javne rasvjete je u tijeku, planirana sredstva umanjena su u odnosu na ranije planirana, u skladu s procjenom stvarnih troškova na bazi saznanja koja su proizašla nakon provedenog postupka ugovaranja i tijekom izvođenja radova.

* + - 1. Dionica između naselja Starigrad i naselja Jagnjedovec

Radovi na izgradnji predmetne javne rasvjete su završeni, a trenutno je u pripremi provođenje tehničkog pregleda. S obzirom na završene radove sredstva namijenjena predmetnoj izgradnji su umanjena jer je provedenim postupkom javne nabave ostvarena niža cijena nabave materijala te izvođenja radova od prethodno planirane.

* + - 1. Ulica Širovice u naselju Starigrad

 Izrada projektne dokumentacije za izgradnju predmetne rasvjete je završena, radovi nisu započeti u 2015. godini zbog rješavanja imovinsko pravnih odnosa potrebnih za izvođenje radova. U skladu s tim ovim Programom o izmjenama Programa planirana su samo sredstva za izradu projektne dokumentacije, a izvođenje radova planira se u 2016. godini.

* + - 1. Ostali projekti

Unutar ove stavke nisu vršene izmjene u odnosu na ranije planirana sredstva.

Ranije planirana investicija - Prilagodba javne rasvjete kod formiranja novog kružnog raskrižja prilikom rekonstrukcije dijela Peteranske ceste nije obuhvaćena ovim Programom o izmjenama programa obzirom da radovi na rekonstrukciji dijela Peteranske ceste, koju provode investitor Hrvatske ceste, neće biti započeti u 2015. godini, pa slijedom toga neće biti provođeni ni radovi na prilagodbi javne rasvjete. Predmetni radovi planirani su u 2016. godini.

**B.) NABAVA OPREME ZA ODLAGANJE KOMUNALNOG OTPADA**

 Planirana sredstva obuhvaćaju troškove nabavke komunalne opreme za odlaganje i zbrinjavanje otpada te troškove planirane za razvoj i proširenje sustava recikliranja otpada. Izmjenom Programa sredstva se usklađuju s odobrenim programima Fonda za zaštitu okoliša i energetsku učinkovitost te planiranom nabavom opreme za koju je traženo sufinanciranje od strane Fonda.

 Zaštita okoliša – komunalna oprema za zbrinjavanje otpada uključuje nabavu malog komunalnog (univerzalnog) vozila, dvokomornog komunalnog vozila, radni stroj za prosijavanje komposta i nabavu 11 000 komada kanti za građanstvo od 120 l te 900 komada kanti za višestambene zgrade od 360 l, nabavu 8 komada kanti od 85 l, 16 komada kanti od 52 l te 5 komada kanti sa dispenzerom i stupićem od 25 l. Fond za zaštitu okoliša i energetsku učinkovitost donio je Odluku o neposrednom sufinanciranju nabave navedene opreme. Za navedenu opremu udio Fonda za zaštitu okoliša i energetsku učinkovitost iznosi 2.355.00,00 a udio Grada iznosi 1.855.000,00 kn, a financira se iz dijela cijene komunalne usluge zbrinjavanja smeća.

 Razvoj i proširenje recikliranja otpada uključuje nabavu mobilnog reciklažnog dvorišta i spremnik za problematični otpad koji je postavljen na reciklažno dvorište te se sredstva usklađuju s vrijednosti nabave.

 Projekt gospodarenja otpadom uključuje nabavu opreme za gospodarenje otpadom (kontejner 15 m3 , koševi i dr. oprema). Sredstva se usklađuju s procijenjenom vrijednosti nabave.

Dio Programa gradnje objekata i uređaja komunalne infrastrukture za odlaganje komunalnog otpada provodi „Komunalac“ d.o.o., a provedbu planira, koordinira i prati Grad Koprivnica, Upravni odjel za komunalno gospodarstvo, prostorno uređenje i zaštitu okoliša.

 Nositelji izrade: Predlagatelj:

Upravni odjel za izgradnju grada Gradonačelnica:

 i upravljanje nekretninama Vesna Želježnjak, dipl.oec.

 Jasna Golubić, dipl.ing.građ.

Upravni odjel za komunalno gospodarstvo,

 prostorno uređenje i zaštitu okoliša

 Maja Ištvan Krapinec, dipl. ing. arh.